CELEX: 62019CN0717
Language: fi
Date: 2019-09-27 00:00:00
Title: Asia C-717/19: Ennakkoratkaisupyyntö, jonka Fővárosi Közigazgatási és Munkaügyi Bíróság (Unkari) on esittänyt 27.9.2019 – Boehringer Ingelheim RCV GmbH & Co. KG Magyarországi Fióktelepe v. Nemzeti Adó- és Vámhivatal Fellebbviteli Igazgatósága

23.3.2020   
            
            
               FI
            
            
               Euroopan unionin virallinen lehti
            
            
               C 95/11
            
         
      Ennakkoratkaisupyyntö, jonka Fővárosi Közigazgatási és Munkaügyi Bíróság (Unkari) on esittänyt 27.9.2019 – Boehringer Ingelheim RCV GmbH & Co. KG Magyarországi Fióktelepe v. Nemzeti Adó- és Vámhivatal Fellebbviteli Igazgatósága
      (Asia C-717/19)
      (2020/C 95/10)
      Oikeudenkäyntikieli: unkari
      
         Ennakkoratkaisua pyytänyt tuomioistuin
      
      Fővárosi Közigazgatási és Munkaügyi Bíróság
      
         Pääasian asianosaiset
      
      
         Kantaja: Boehringer Ingelheim RCV GmbH & Co. KG Magyarországi Fióktelepe
      
         Vastaaja: Nemzeti Adó- és Vámhivatal Fellebbviteli Igazgatósága
      
         Ennakkoratkaisukysymykset
      
      
                  1)
               
               
                  Onko yhteisestä arvonlisäverojärjestelmästä 28.11.2006 annetun neuvoston direktiivin 2006/112/EY (1) 90 artiklan 1 kohtaa tulkittava siten, että se on esteenä pääasian kohteena olevan kaltaiselle kansalliselle lainsäädännölle, jonka mukaan sellaisen sopimuksen nojalla, jonka tekeminen ei ole pakollista, lääkeyrityksellä, joka suorittaa maksuja valtion sairausvakuutuslaitokselle lääkevalmisteista saamansa liikevaihdon määrän mukaan ja joka ei näin ollen saa kyseisistä tuotteista täysimääräistä vastiketta, ei ole oikeutta alentaa jälkikäteen veron perustetta vain sen vuoksi, että maksuja ei suoriteta sen liiketoimintasuunnitelmassa ennalta määritellyllä tavalla eikä pääasiallisesti myynninedistämistarkoituksessa?
               
            
                  2)
               
               
                  Jos ensimmäiseen kysymykseen vastataan myöntävästi, onko yhteisestä arvonlisäverojärjestelmästä 28.11.2006 annetun neuvoston direktiivin 2006/112/EY 273 artiklaa tulkittava siten, että se on esteenä pääasian kohteena olevan kaltaiselle kansalliselle lainsäädännölle, jonka mukaan veron perusteen alentaminen jälkikäteen edellyttää laskua, joka on korvaukseen oikeutetun nimissä ja joka osoittaa sellaisen liiketoimen toteutumisen, joka antaa oikeuden tähän korvaukseen, jos muilta osin liiketoimi, joka mahdollistaa veron perusteen alentamisen jälkikäteen, on asianmukaisesti dokumentoitu ja voidaan tarkistaa jälkikäteen, perustuu osittain julkisiin ja alkuperäisiin tietoihin ja mahdollistaa veron kannon toimittamisen oikein?
               
            
         (1)  EUVL 2006, L 347, s. 1.